เป็นมาเป็นปีแล้วครับ เริ่มจากมีตุ่มสิวที่แขน พอแกะแล้วเป็นแผล สุดท้ายพอแผลแห้งแล้วมันนูนออกมา ตอนแรกคิดว่าเป็นสะเก็ด แต่พอเกาบ่อยๆเข้าก็นูนเหมือนเดิม ใช้ยาอะไรทาได้บ้างครับให้หายนูนละก็สีเท่ากัน
สวัสดีค่ะ ตุ่มนูนที่แขนอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 รูขุมขนอักเสบ ถ้าติดเชื้ออาจมีฝีหนอง6 ตุ่มจากการถูกแมลงกัดหากตุ่มเป็นมากลุกลาม ปวด บวม แดง คัน ควรไปพบแพทย์เพื่อตรวจร่างกายให้ได้การวินิจฉัยที่แน่นอน การรักษาต้องขึ้นกับสาเหตุ หากดูมีการติดเชื้ออาจต้องได้ยาฆ่าเชื้อมาก่อนและได้ยาแก้อักเสบกลุ่มสเตียรอยด์ทาเมื่อการติดเชื้อดีขึ้นการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง